  Анжелика Тихонова корреспондент 6-тӥ куартолэзе Ижкарысь заводъёсы пырон азьын Удмуртиысь «Волонтёры Победы» движениысь волонтёръёс ньыль сюрс георгиевской лентаос но соосты шонер нуллон сярысь листовкаос люкылӥзы. Со сярысь элькун тӧролэн но кивалтэтлэн пресс-службазы ивортэ. Георгиевской лента – со Вормонлэн тодметэз. Пус, кудӥз возьматэ, сое нуллӥсь адями ожлэн кышкытлыкез сярысь тодаз возе но со ноку медаз луы ни шуыса ваньзэ лэсьтоз Наталья Зорина, волонтёрВолонтёръёс георгиевской лентаосты «Калашников» концерн, Ижысь «Аксион-холдинг» мотозавод, Ижысь механикая завод, «Ижсталь» завод но Ижысь радиозавод дорын сётъязы. Вормонлэсь тодметсэ заводъёсы пырон азьын люкылыны юнме ӧз малпалэ. Быдӟым Атыкай ож аръёсы Ижкар кунмылэн ожгар промышленностья огез валтӥсез центрез луиз. Карысьтымы предприятиос армилы ожгар техника но снарядъёс лэсьтӥзы. Ож аръёс ӵоже Ижкарысь заводъёс фронтэ 12 миллионлэсь трос ыбылӥськон тӥрлык келязы. Волонтёръёс коронавирус инфекциен черланлэсь утиськон понна вань куронъёсты быдэстыса ужазы: маскаосын но перчаткиосын. Потэмзылэсь азьвыл ваньзылэсь температуразэс мертазы. Тодэ вайытом, 9-тӥ куартолэзе Удмуртиын «Вормон Нунал пӧртэм кылъёсын» акци ортчоз.  Тегъёс: Мерлык Ижкар Удмуртия ВормонНунал БыдӟымАтыкайож волонтёръёс  